paragraph_text: Ptolemej I. Soter (grč. Πτολεμαῖος Σωτήρ) (Makedonija, 367. pr. Kr. - Egipat, 283. pr. Kr. ), grčko-makedonski vojskovođa i egipatski kralj, vladao 305. pr. Kr. - 283. pr. Kr. Bio je jedan od vojskovođa Aleksandra Velikog, u borbama dijadoha nakon Aleksandrove smrti uspio je zavladati Egiptom i osnovati dinastiju Ptolemejevića, koja je vladala Egiptom 305. pr. Kr. - 30. pr. Kr. Smatra se i osnivačem znamenite Aleksandrijske knjižnice. Supruga mu je bila Euridika Egipatska. Naslijedio ga je njegov sin Ptolemej II. Filadelf.